સારું સારું ભોગવવું એ કંઇ માનવીનું લક્ષણ નથી. ભૌતિક સુખો, માનમોભો, મિલકત એકઠી કરવી અને ભોગવવી, વિવિધ પ્રકારની મજા ભોગવવી, બુદ્ધિપૂર્વકનાં શોષણ કરવા અને ભોગવવાં, સત્તા ભોગવવી એટલું જ નહીં કીર્તિ સુદ્ધાં હવે તો ભોગવવામાં આવે છે ત્યારે ભોગવવામાં તો માત્ર મેળવવાનો જ ખ્યાલ હોય છે. લેવાનો જ ખ્યાલ વિકસેલો હોય છે. એટલું જ મેળવવંુ અને માત્ર મેળવવું એ ખ્યાલમાં રાચતો માણસ માનવી જ નહીં પશુ કે તેથી પણ ઉતરતી કક્ષાનો ન ગણાય?